laion/Wikipedia-Exotic huggingface dataset:
নাম শাবানা

নাম শাবানা হল শিবম নায়ার পরিচালিত ২০১৭ সালের ভারতের বলিউড নির্মিত অ্যাকশন গোয়েন্দা-রোমাঞ্চকর চলচ্চিত্র, যেটি ফ্রাইডে ফিল্মওয়ার্ক এর ব্যানারে প্রযোজনা করেছেন নীরজ পাণ্ডে ও শীতল ভাটিয়া। ২০১৫ সালের বেবি চলচ্চিত্রের তাপসি পান্নুর শাবানা ভূমিকার পূনঃউৎপাদন এটি। এ চলচ্চিত্রে সহভূমিকায় অভিনয় করেছেন অক্ষয় কুমার, মনোজ বাজপেয়ী, অনুপম খের এবং পৃথ্বীরাজ সুকুমারণ। চলচ্চিত্রটি হিন্দি ভাষায় নির্মিত হলেও একই সাথে তামিল ও তেলুগু ভাষায় অনূদিত হয়েছে। নাম শাবানা ২০১৭ সালের ৩১ মার্চ মুক্তি পায়। শাবানা খানের কাছে প্রায়ই এক অজানা ব্যক্তির ফোন আসে যে শাবানার অতীত ইতিহাস, বর্তমান চলাফেরার খবর রাখে। অন্তর্মুখী শাবানার পরিবারে একমাত্র মা থাকেন। তার মদ্যপ পিতার হাত থেকে মাকে বাঁচাতে গিয়ে দুর্ঘটনাবশত সে পিতার হত্যাকারী হয়ে যায়। জেল থেকে ফিরে এসে পড়াশোনায় মন দেয় ও একটি তরুনের সাথে ঘনিষ্ঠতা হয়। একদিন কয়েকজন প্রভাবশালী পিতার অপরাধী পুত্র শাবানার প্রেমিককে হত্যা করে। শাবানা প্রতিশোধ নিতে চায়। অজানা ফোনকর্তা তাকে খুঁটিনাটি তথ্য দিয়ে সাহায্য করেন ও জানান ভারতের গুপ্তচর বিভাগের সাথে শাবানাকে যুক্ত হতে হবে। গোয়ার এক হোটেলে খুনিরা লুকিয়ে ছিল। ক্যারাটেতে দক্ষ শাবানা প্রধান হত্যাকারীকে চিহ্নিত করে অজানা ফোনকর্তার সাহায্যে ও খুন করে পালিয়ে আসে। তাকে পালাতে সহায়তা করেন গুপ্তচর বিভাগের আরেক অফিসার অজয়। ফোনকর্তা রনবীর সিং শাবানাকে পরিষ্কার জানান এক দুর্ধর্ষ অপরাধী মিখাইল ওরফে টনি কে তারা বারংবার ধরার চেষ্টা করে ব্যার্থ হচ্ছেন। একমাত্র শাবানাই তাকে খতম করতে সক্ষম হবে। এক গোপন জায়গায় তার প্রশিক্ষণ শুরু হয়। টনিকে ধরতে বিদেশে পাড়ি দেয় শাবানা। তাপসী পান্নু - শাবানা খান অক্ষয় কুমার - অজয় সিং রাজপুত পৃথ্বীরাজ সুকুমারণ - মিখাইলা/টনি মনোজ বাজপেয়ী - রণবীর সিং অনুপম খের - ওম প্রকাশ শুক্লা ড্যানি ডেনজোঙ্পা - ফিরোজ আলী খান মধুরিমা তুলি - অঞ্জলি সিং রাজপুত মুরালি শর্মা - মিঃ গুপ্তা বেনজিল স্মিথ বিরেন্দ্র সাক্সেনা তাহের সাব্বির মাথাইওয়ালা অ্যালিয়েন্স অ্যাভরাম তাপসী পান্নু প্রধান ভূমিকায় অভিনয় করেছেন, যিনি তার ভূমিকার জন্য কারভাবে ম্যাগার কাছে মিশ্র মার্শাল আর্ট ও কুডো প্রশিক্ষণ নিয়েছিল। ২০১৬ সালের অক্টোবরে পৃথ্বীরাজ সুকুমারণ কাজে যোগ দেন এবং তার অতিথি চরিত্রের ভূমিকায় শ্যুটিং করেন। অক্ষয় কুমার বর্ধিত অতিথি চরিত্রে অভিনয়ের জন্য চুক্তিবদ্ধ হন, যেটি ছিল তার পূরবর্তী চলচ্চিত্রের ভূমিকার পুনরাবৃত্তি। অনুপম খেরও তার পূর্ববর্তী ভূমিকায় বর্ধিত চরিত্রে অভিনয়ের জন্য চুক্তিবদ্ধ হন। "'Naam Shabana' is spin-off, not prequel to 'Baby' Taapsee Pannu"। DNA India। ১৫ মার্চ ২০১৭।  "Meet 'Naam Shabana's' strong and interesting mix of characters"।  ইন্টারনেট মুভি ডেটাবেজে নাম শাবানা (ইংরেজি)
আন্তর্জাতিক ভারোত্তোলন সংস্থা

আন্তর্জাতিক ভারোত্তোলন সংস্থা (সংক্ষেপে আইডব্লিউএফ) হল আন্তর্জাতিক ভারোত্তোলন ক্রীড়ার পরিচালনা ও নিয়ন্ত্রণকারী সংস্থা। সংস্থার সদরদপ্তর হাঙ্গেরির বুদাপেস্টে। আইডব্লিউএফ ১৯০৫ সালে প্রতিষ্ঠিত হয় এবং এর বর্তমান সদস্য সংখ্যা ১৮৭ টি দেশের জাতীয় ভারোত্তোলন সংস্থা। আইডব্লিউএফ এর বর্তমান সভাপতি হাঙ্গেরির তামাস আজান। আইডব্লিউএফ মূলত ১৯০৫ সালে ফেডারেশন হ্যালটেফিল ইন্টারন্যাশনাল (Fédération Haltéphile International) নামে প্রতিষ্ঠিত হয়েছিল। ১৯৭২ থেকে ১৯৭৬ গ্রীষ্মকালীন অলিম্পিকের মাঝে এর নাম পরিবর্তন করে ইন্টারন্যাশনাল ওয়েটলিফটিং ফেডারেশন (আইডব্লিউএফ) এ পরিবর্তন করা হয়েছিল। মহাদেশ পর্যায়ে ভারোত্তোলন নিয়ন্ত্রণের জন্য যে সংস্থা সমূহ কাজ করে তা হলঃ আফ্রিকার ভারোত্তোলন সংস্থা (ডব্লিউএফএ) এশীয় ভারোত্তোলন সংস্থা (এডব্লিউএফ) ইউরোপীয় ভারোত্তোলন সংস্থা (ইডব্লিউএফ) ওশেনীয় ভারোত্তোলন সংস্থা (ওডব্লিউএফ) প্যান আমেরিকান ভারোত্তোলন কনফেডারেশন (পিএডব্লিউসি) আইডব্লিউএফ বিশ্ব বর্ষসেরা ভারোত্তোলক "About"। International Weightlifting Federation। সংগ্রহের তারিখ ৮ নভেম্বর ২০১৫।  1972 Summer Olympics official report. ওয়েব্যাক মেশিনে আর্কাইভকৃত ১৯ সেপ্টেম্বর ২০১১ তারিখে Volume 1. Part 1. p. 99. 1976 Summer Olympics official report. ওয়েব্যাক মেশিনে আর্কাইভকৃত ১০ সেপ্টেম্বর ২০১২ তারিখে Volume 1. Part 1. p. 207. "Continental Federations"। International Weightlifting Federation। ২০০৮-১০-১৯ তারিখে মূল থেকে আর্কাইভ করা। সংগ্রহের তারিখ ২০০৮-১২-১২।  দাপ্তরিক ওয়েবসাইট টেমপ্লেট:Weightlifting টেমপ্লেট:National Members of the International Weightlifting Federation
কল্কেকাশি

কল্কেকাশি হল বাংলা সাহিত্যে গোয়েন্দা চরিত্র গুলির অন্যতম। খ্যাতনামা সাহিত্যিক শিবরাম চক্রবর্তী এই কাল্পনিক গোয়েন্দা চরিত্রের স্রষ্টা। শিশুসাহিত্যিক মনোরঞ্জন ভট্টাচার্যের গোয়েন্দা চরিত্র হুকাকাশির আদলে শিবরাম সৃষ্টি করেন মজার গোয়েন্দা কল্কেকাশিকে। হুকাকাশি জাপানী আর কল্কেকাশি কোরিয়ান ডিটেকটিভ। তিনি বিপুল বপু, খেতে ভালবাসেন। লেখকের নিজের ভাষায় "তপ্ত কল্কের মতো গনগনে আর কাঁসির মতো খনখনে দাপট কল্কেকাশির"। 'টিকটিকির ল্যাজের দিক' গল্পের শুরুতে লেখক নিজেই বলে দেন তার কল্কেকাশি হল 'হুঁকাকাশি'র (হুকাকাশি নন) ভায়রাভাই। গোয়েন্দা কল্কেকাশির বাড়ি কলকাতার নিকট ডায়মন্ড হারবার রোডে। শিবরাম চক্রবর্তী মাত্র কয়েকটি গল্প লিখেছেন গোয়েন্দা কল্কেকাশিকে নিয়ে। প্রথম কাহিনী 'টিকটিকির ল্যাজের দিক' মৌচাক পত্রিকায় (পৌষ ১৩৫৬) প্রকাশিত হয়। এছাড়া অন্যান্য গল্পগুলি হল 'কল্কেকাশির কাণ্ড’, 'কল্কেকাশির অবাক কাণ্ড', 'ইতরবিশেষ', 'সূত্র'। 'কল্কেকাশির অবাক কান্ড'তে শিবরামের বিখ্যাত চরিত্র হর্ষবর্ধন ও গোবর্ধনও এসেছেন। আরো একটি গল্পে কল্কেকাশিকে খুব সামান্যই পাওয়া যায় তার নাম 'রহস্যময় হর্ষবর্ধন'। "শিবরাম চক্রবর্তী : বাংলা সাহিত্যের হাসির রাজা – Dr. Mohammed Amin" (ইংরেজি ভাষায়)। ২০২১-১২-০২ তারিখে মূল থেকে আর্কাইভ করা। সংগ্রহের তারিখ ২০২১-১২-২০।  "আর তাঁর সেই কল্কেকাশি?"। আনন্দবাজার পত্রিকা। ২৭ জুলাই ২০১৬। সংগ্রহের তারিখ ১ এপ্রিল ২০১৭।  অখণ্ড সংস্করণ (১৪১৮ বংগাব্দ)। শিবরাম রচনা সমগ্র। কলকাতা: অন্নপূর্ণা প্রকাশনী। পৃষ্ঠা ২৪৪।  এখানে তারিখের মান পরীক্ষা করুন: |তারিখ= (সাহায্য)
চিত্রগুপ্ত

চিত্রগুপ্ত (সংস্কৃত: चित्रगुप्त) হলেন হিন্দু পৌরাণিক কাহিনিতে বর্ণিত একজন হিন্দু দেবতা বিশেষ যিনি মর্ত্যের মানুষের পাপ-পুণ্যের হিসাব রাখেন এবং কর্ম অনুসারে মানুষ কে স্বর্গ ও নরকে পাঠান। তিনি সৃষ্টির প্রথম ন্যায় ব্রহ্ম। ব্রহ্মার অঙ্গ থেকে চিত্রগুপ্তের জন্ম। ভগবান চিত্রগুপ্ত হলেন ব্রহ্মার সন্তান। সৃষ্টির নির্মানের পর যখন মানুষের প্রাণ হরণ করার দায়িত্ব যমরাজ এর কাছে দেওয়া হয় তখন তিনি অস্বীকার করেন। তারপর ব্রহ্মা দীর্ঘ ১০হাজার বছর এর কঠোর তপস্যা করার পর ধ্যানমগ্ন ব্রহ্মার শরীর থেকে এক দিব্য পুরুষ হাতে কলম ,কালি এবং তলোয়ার নিয়ে প্রকট হয়। ব্রহ্মা বলেন হ্যা পুত্র তোমাকে আমি এই সৃষ্টির কল্যাণের জন্য আহ্বান করেছি। তুমি আমার কায়া অর্থাৎ শরীর থেকে জন্ম হয়েছো তাই তুমি হবে কায়স্থ।তোমার বংশধররা ব্রাহ্মণ এবং ক্ষত্রিয় দুই বর্ণের অধিকারী হবে এবং কায়স্থ নামে পরিচিত হবে।।ভগবান চিত্রগুপ্ত এর সন্তান রায় বর্তমানে কায়স্থ নামে পরিচিত বাঙালি কায়স্থ দের মধ্যে রয়েছে- গুহ, নাহা, বসু, দাস, নাগ, ভদ্র, কর, ধর, দত্ত অবাঙালি কায়স্থ দের মধ্যে রয়েছে শ্রীবাস্তব, সাক্সেনা, ভট্টনগর, খারে ইত্যাদি। ব্রহ্মা তাকে যমরাজের কাছে পাঠান এবং মানুষের পাপ-পুণ্যের হিসাব রাখা এবং কর্ম অনুসারে মানুষ কে স্বর্গ, নরকে পাঠানোর দায়িত্ব প্রদান করেন।তিনি যমরাজ থেকে দশগুণ বেশি শক্তিশালী। ভাতৃদ্বিতীয়া র সময় ভগবান চিত্রগুপ্ত কে পূজা করা হয়। এবং সনাতনী শ্রাদ্ধে মৃত ব্যক্তির আত্মার শান্তির জন্য পূজা করা হয় ভগবান চিত্রগুপ্ত এর। হাবিবুর রহমান প্রণীত, যার যা ধর্ম (ধর্ম বিষয়ক অভিধান)
কাপকেক

কাপকেক হল একজন ব্যক্তিকে পরিবেশনের জন্য বিশেষ নকশাকৃত একটি ছোট আকারের কেক, যা ছোট একটি পাতলা কাগজ বা অ্যালুমিনিয়ামের কাপে ঝলসানো হতে পারে। বড় কেক, আইসিং এবং অন্যান্য কেক সাজানোর জন্য যেমনঃ ক্যান্ডি, এটিতে প্রয়োগ হতে পারে। একটি আদর্শমানের কাপকেকে আদর্শ মাপের কেকের মত একই ধরনের মুল উপাদান; মাখন, চিনি, ডিম ও ময়দা ব্যবহৃত হয়। কাছাকাছি কোন একটি রেসিপি যা এক স্তর কেকের জন্য উপযুক্ত তা কাপকেক তৈরিতে ব্যবহার হতে পারে। কাপকেকে সুস্বাদু করার জন্য কেক বাটার বা অন্যান্য মুখরোচক উপাদান যেমনঃ কিসমিস, বাদাম, বেরি ও চকলেট চীপ ব্যবহার করা যায়। কাপকেক তার ছোট আকারের কারণে তাপ প্রবাহের জন্য আরও উপযুক্ত হয়, ফলে একটি স্বাভাবিক স্তরবিশিষ্ট কেকের চেয়ে এটি দ্রুত সেকা হয়। ২১ শতাব্দীর শুরুতে মার্কিন যুক্তরাষ্ট্রে কাপকেক দোকানের জন্য একটি প্রবণতার উন্নয়ন হয়, যেটি হয় একটি বিশেষায়িত বেকারি, যাতে কাপকেক ছাড়া অন্যকিছু খুব সামান্য বিক্রি হয় বা একেবারেই হয় না। নিউ ইয়র্ক সিটির ম্যাঙ্গোলিয়া বেকারি এইচবিও চ্যানেলের জনপ্রিয় ধারাবাহিক সেক্স অ্যান্ড সিটিতে উপস্থাপনের জন্য ব্যাপক জনপ্রিয়তা পায়। "Cupcake Passion More Than a Trend"। CNN। ১৫ জানুয়ারি ২০১০। ২০১০-১০-২৫ তারিখে মূল থেকে আর্কাইভ করা। সংগ্রহের তারিখ ২৭ অক্টোবর ২০১০।
বিশাল ভারদ্বাজ

বিশাল ভারদ্বাজ (হিন্দি: विशाल भारद्वाज; জন্ম: ৪ আগস্ট ১৯৬৫) একজন ভারতীয় চলচ্চিত্র পরিচালক, প্রযোজক, সঙ্গীত পরিচালক, চিত্রনাট্যকার, সুরকার ও নেপথ্য সঙ্গীতশিল্পী। তিনি হিন্দি চলচ্চিত্রে কাজের জন্য বিখ্যাত। কর্মজীবনে তিনি আটটি জাতীয় চলচ্চিত্র পুরস্কার এবং একটি ফিল্মফেয়ার পুরস্কার অর্জন করেন। ভারদ্বাজ শিশুতোষ চলচ্চিত্র অভয় (১৯৯৫) দিয়ে সুরকার হিসেবে তার কর্মজীবন শুরু করেন এবং গুলজারের মাচিস (১৯৯৬)-এ তার কাজের জন্য অধিক পরিচিতি অর্জন করেন, যার জন্য তিনি নতুন সঙ্গীত প্রতিভা বিভাগে ফিল্মফেয়ার আরডি বর্মণ পুরস্কার অর্জন করেন। এরপর তিনি সত্য (১৯৯৮) ও গডমাদার (১৯৯৯) চলচ্চিত্রের সুর করেন। দ্বিতীয়োক্ত কাজের জন্য তিনি শ্রেষ্ঠ সঙ্গীত পরিচালনা বিভাগে জাতীয় চলচ্চিত্র পুরস্কার অর্জন করেন। শিশুতোষ চলচ্চিত্র মকদি (২০০২) দিয়ে ভারদ্বাজের পরিচালনায় অভিষেক ঘটে এবং তিনি এই চলচ্চিত্রের সুর করেন। তিনি উইলিয়াম শেকসপিয়ারের তিনটি বিয়োগান্ত নাটকের ভারতীয় উপযোগকরণ তথা ম্যাকবেথ অবলম্বনে মকবুল (২০০৩), ওথেলো অবলম্বনে ওমকারা এবং হ্যামলেট অবলম্বনে হায়দার (২০১৪) রচনা ও পরিচালনা করে সমাদৃত হন এবং একাধিক পুরস্কার অর্জন করেন। এছাড়া তিনি মারপিটধর্মী কমিনে (২০০৯), তিক্ত হাস্যরসাত্মক ৭ খুন মাফ (২০১১) এবং ব্যঙ্গধর্মী মত্রু কী বিজলি কা মান্ডোলা (২০১৩) নির্মাণ করেন। Sonar, Mamta (৪ আগস্ট ২০১৭)। "Vishal Bhardwaj birthday special: His films, views and upcoming projects"। The Free Press Journal। সংগ্রহের তারিখ ৭ আগস্ট ২০১৮।  উইকিমিডিয়া কমন্সে বিশাল ভারদ্বাজ সংক্রান্ত মিডিয়া রয়েছে। অলমুভিতে বিশাল ভারদ্বাজ ইন্টারনেট মুভি ডেটাবেজে বিশাল ভারদ্বাজ  (ইংরেজি)
আইসোপোডা

আইসোপোডা একবর্গের ক্রুস্টাসিয়ান যারা ঘুনপোকা এবং তাদের আত্মীয়দের অন্তর্ভুক্ত করে। আইসোপডস, সমুদ্রে, তাজা জলে, বা জমির উপর বাস করে। WoRMS (২০১৪)। "Isopoda"। World Register of Marine Species। সংগ্রহের তারিখ ৮ মে ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দৃশ্যকলা

দৃশ্যকলা হলো শিল্পের বিভিন্ন রূপ যেমন মৃত্তিকা শিল্প, অঙ্কন, চিত্রকর্ম, ভাস্কর্য, প্রিন্ট তৈরি, ডিজাইন, কারুশিল্প, ফটোগ্রাফি, ভিডিও, চলচ্চিত্র নির্মাণ, সাহিত্য এবং স্থাপত্য। শিল্পকলার অনেক শাখা (প্রদর্শন শিল্প, চিন্তাপ্রধান শিল্প, বস্ত্রবয়ন কলা) দৃশ্যকলার পাশাপাশি অন্যান্য শিল্পমাধ্যমও ব্যবহার করে। দৃশ্যকলায় আরো অন্তর্ভুক্ত করা হয় বিভিন্নরকম ব্যবহারিক শিল্পও, যেমন পণ্য-নকশা, গ্রাফিক ডিজাইন, ফ্যাশন ডিজাইন, ইন্টেরিয়র ডিজাইন এবং কারুকার্য। বর্তমানে দৃশ্যকলা বলতে চারুশিল্পের পাশাপাশি অলঙ্করণ ও কারুশিল্প বোঝালেও আগে তেমন ছিলোনা। ব্রিটেনে আর্টস অ্যান্ড ক্র্যাফটস আন্দোলনের আগে এবং অন্যত্র ২০ শতকে 'শিল্পী' বা 'আর্টিস্ট' শব্দটি কেবল তাদের জন্য বলা হতো যারা চারুকলা চর্চা করতেন (যেমন চিত্রকলা, ভাস্কর্য বা প্রিন্ট তৈরি); হস্তশিল্প, কারুশিল্প বা ব্যবহারিক শিল্পমাধ্যম এর অন্তর্ভুক্ত করা হতো না। আর্টস অ্যান্ড ক্র্যাফটস আন্দোলনের শিল্পীরা এই বিভাজনের দিকে মনোযোগ দেন কারণ তারা দেশজ শিল্পকে উচ্চমার্গের শিল্পের মতোই মূল্যায়ন করতেন। আর্ট স্কুলগুলোতে চারু ও কারুশিল্পের মধ্যে এ বিভাজনটা রাখা হতো এবং কারুশিল্পীকে শিল্পসাধক বলে মনে করা হতো না। চিত্রকর্ম এবং তারপর ভাস্কর্যকে অন্য সব শিল্পের ওপরে স্থান দেয়ার প্রবণতাটা পশ্চিমা ও পূর্ব এশীয় শিল্পকলার বৈশিষ্ট্য হয়ে দাঁড়িয়েছে। উভয় অঞ্চলেই চিত্রকলাকে ভাবা হয় শিল্পীর সবচেয়ে উঁচুমার্গের কল্পনার শিল্প, এবং তা দৈহিক শ্রম থেকে সবচেয়ে দূরে। চীনা চিত্রকলায় সর্বোচ্চ মূল্যায়িত শৈলী হলো "বিদগ্ধ-চিত্রকলা", অন্তত শৌখিন শিল্পীদের মতে। পাশ্চাত্যে শিল্পের মর্যাদাক্রমের ধারণাতেও অনুরূপ মনোভাব প্রতিফলিত হয়েছে। গ্রাফিতি শিল্পকলার ইতিহাস Different Forms of Art- Applied Art ওয়েব্যাক মেশিনে আর্কাইভকৃত ২৩ জুন ২০১৭ তারিখে. Buzzle.com. Retrieved 11 Dec 2010. "Centre for Arts and Design in Toronto, Canada"। Georgebrown.ca। ২০১১-০২-১৫। ২০১১-১০-২৮ তারিখে মূল থেকে আর্কাইভ করা। সংগ্রহের তারিখ ২০১১-১০-৩০।  Art History: Arts and Crafts Movement: (1861-1900). From World Wide Arts Resources পর্তুগীজ ওয়েব আর্কাইভে আর্কাইভকৃত ১৩ অক্টোবর ২০০৯ তারিখে. Retrieved 24 October 2009. উইকিমিডিয়া কমন্সে দৃশ্যকলা সংক্রান্ত মিডিয়া রয়েছে। ArtLex – দৃশ্যকলা পরিভাষার অনলাইন অভিধান। Calendar for Artists – দৃশ্যকলা উত্‍সবের ক্যালেন্ডার তালিকা। শিল্প ইতিহাস টাইমলাইন, মেট্রোপলিটন মিউজিয়াম অফ আর্ট.
কোর্মা

কোর্মা হ'ল ভারতীয় উপমহাদেশ থেকে উৎপন্ন। কোর্মা একটি মাংসের পদ যা দই দিয়ে রান্না করা হয়। এটি একটি বিশেষ পদ যা সাধারণত বিশেষ অনুষ্ঠানে পরিবেশিত হয়। এটির স্বাদ খানিকটা মিষ্টি। মাংস, দই, কাঁচামরিচ, গরম মশলা, ঘি লাগে। বিভিন্ন ধরনের কোর্মা হয়। বানানোর প্রণালীর উপর এর স্বাদ ও গুণগত মান নির্ভর করে। চিকেন কোর্মা মাটন কোর্মা চিকেন সাদা দম কোর্মা সবজি কোর্মা ঘরোয়া অনুষ্ঠা, বিয়ে, জন্মদিন, ইত্যাদিতে পরিবেশন করা হয়। প্রচুর তেল এবং আমিষ থাকার জন্য এটি খুব উঁচু পুষ্টিমানযুক্ত খাবার। "Amjum Anand (2007), My Chicken Korma (Times Online)"। ৪ জুন ২০১০ তারিখে মূল থেকে আর্কাইভ করা। সংগ্রহের তারিখ ২৮ মার্চ ২০২০।  জাহাজি কালিয়া ঢাকাইয়া কোরমা খাদ্য
সামাজিক কাঠামো

সমাজবিজ্ঞানে, সামাজিক কাঠামো বলতে সমাজের সুনির্দিষ্টভাবে গঠিত সামাজিক বিন্যাসের সমষ্টিকে বোঝায়, যা ব্যক্তির কার্যক্রম থেকে উদ্ভূত হয় এবং সেই কার্যক্রমকে নির্ধারণ করে। একইভাবে, সমাজকে সাধারণত বিভিন্ন গোষ্ঠী বা ভূমিকার ক্ষেত্র হিসেবে দেখা হয়, যার বিভিন্ন কার্যক্রম, অর্থ বা উদ্দেশ্য থাকে। সামাজিক কাঠামোর উদাহরণগুলোর মধ্যে পরিবার, ধর্ম, আইন, অর্থনীতি এবং বিভিন্ন সামাজিক শ্রেণি অন্তর্ভুক্ত। এটি "সামাজিক ব্যবস্থা" থেকে আলাদা, যেটি সমাজের মূল কাঠামোকে বোঝায় যার মধ্যে এই বিভিন্ন কাঠামোগুলি সংযুক্ত থাকে। সুতরাং, সামাজিক কাঠামো বৃহত্তর ব্যবস্থাগুলোর, যেমন অর্থনৈতিক ব্যবস্থা, বিচার ব্যবস্থা, রাজনৈতিক ব্যবস্থা, সাংস্কৃতিক ব্যবস্থা ইত্যাদির উপর গভীর প্রভাব ফেলে। সামাজিক কাঠামোকে একটি ভিত্তি হিসেবে বিবেচনা করা যেতে পারে যার উপর একটি সমাজ প্রতিষ্ঠিত হয়। এটি সমাজের বিভিন্ন প্রতিষ্ঠানের মধ্যে সম্পর্কের নিয়মাবলি ও ধরন নির্ধারণ করে। সবার সাথে ভাল আচরন করতে হবে।
গৌরী শিন্দে

গৌরী শিন্দে (হিন্দি: गौरी शिंदे) একজন ভারতীয় বিজ্ঞাপন ও চলচ্চিত্র পরিচালক। পরিচালক হিসেবে ওনার প্রথম ছবি ছিল ইংলিশ ভিংলিশ (২০১২) যাতে অভিনেত্রী শ্রীদেবীর চলচ্চিত্র জগতে প্রত্যাবর্তন ঘটে। গৌরী শিন্দের জন্ম ও বেড়ে ওঠা পুনাতে। ওখানে উনি সেন্ট জোসেফস হাই স্কুলে পড়তেন ও পরে সিমবিওসিস ইনস্টিটিউট ওফ মাস কম্যুনিকেশন থেকে স্নাতক হন। কলেজ জীবনের শেষদিক থেকেই ওনার পরিচালক হবার ইচ্ছে জাগে। "I am a better director than Balki: Gauri Shinde"। The Times of India। ৭ অক্টোবর ২০১২। ৩১ অক্টোবর ২০১২ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৩।  "Personal agenda: Gauri Shinde, film director"। Hindustan Times। ৮ ফেব্রুয়ারি ২০১৩। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৩।  Jamkhandikar, Shilpa (১২ সেপ্টেম্বর ২০১২)। "A minute with Gauri Shinde on English Vinglish | Reuters"। In.reuters.com। ১৪ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৫ সেপ্টেম্বর ২০১২।  উইকিমিডিয়া কমন্সে গৌরী শিন্দে সংক্রান্ত মিডিয়া রয়েছে। ইন্টারনেট মুভি ডেটাবেজে গৌরী শিন্দে  (ইংরেজি)
সেমাই

সেমাই বাঙালি রন্ধনশৈলিতে একটি মিষ্টি জাতীয় খাদ্য। অতি চিকন করে বানানো আটার ফালিকে দুধ, চিনি, গরম মশলা ও কিসমিস সহকারে সেমাই রান্না করা হয়। ক্ষেত্রবিশেষে আটার পরিবর্তে চালের গুড়ো ব্যবহার করা হয়। বাংলাদেশে এটি খুবই জনপ্রিয় খাবার, বিশেষ করে বাঙালিদের ঈদুল ফিতর উৎসবের এটি একটি অবিচ্ছেদ্য অঙ্গ এবং বাংলাদেশের গ্রামাঞ্চলে কোথাও কোথাও এই উৎসব সেমাই ঈদ নামেও পরিচিত। বাংলা অভিধানে সেমাই শব্দটাকে কোথাও বলা হয়েছে দেশি, কোথাও বলা হয়েছে হিন্দি। ভাষাতাত্ত্বিক পণ্ডিত সুনীতিকুমার চট্টোপাধ্যায় এর মতে, গ্রিক শব্দ সেমিদালিস থেকে সেমাই শব্দের উৎপত্তি। যদিও এটি সরাসরি ঘটেনি। সেমিদালিস শব্দের মূল অর্থ হলো ময়দা। ময়দা অবশ্য ফারসি শব্দ। এই সেমিদালিস শব্দ সংস্কৃত ভাষায় প্রবেশ করে সমিদা রূপ ধারণ করে। সমিদা থেকেই সেমাই, সেমিয়া ইত্যাদি শব্দ তৈরি হয়। সেমাই দুই প্রকার। যথা হাতে তৈরী সেমাই ও মেশিনে তৈরী সেমাই। সেমাই আটার মণ্ডকে সরু ও দীর্ঘ ফালিতে ভাগ করে প্রস্তুত করা হয়। বর্তমানে সেমাই মূলত যান্ত্রিক পদ্ধতিতে মেশিনে তৈরি করা হয়, যা বাজারে প্যাকেটজাত করে বিক্রয় করা হয়। তবে পূর্বে ঘরে সেমাই তৈরির চল ছিল, যা মূলতঃ বাড়ির মেয়েরা হাতে কেটে তৈরি করতেন এবং এটি বেশ সময়সাপেক্ষ একটি প্রক্রিয়া। মূলতঃ দুই প্রকার: সেমাই বা খিল সেমাই ও লাচ্ছা বা লাচ্চা সেমাই। সেমাই প্রথমে তেল ছাড়া বা তেল (বা ঘি) দিয়ে বাদামী বর্ণ ধারণ করা পর্যন্ত ভেজে নিতে হয়। এরপর দুধ আগুনে জ্বাল দিয়ে ঘন করা হয়। এ পর্যায়ে দুধে পরিমাণ মতো এলাচ, দারুচিনি ইত্যাদি গরম মশলা মেশানো হয়। এর পর তাতে রুচি মাফিক চিনি মেশানো হয়। অতঃপর মশলা ও চিনি মেশানো ঘন দুধে ভাজা সেমাই মিশিয়ে কিছুক্ষণ নেড়ে রান্না করা হয়। অতঃপর কিসমিস দেয়া হয় এবং আরো কিছুক্ষণ আগুনে রাখা হয়। সেমাই পরিবেশন করা হয় ছোট বাটিতে। কখনও কখনও পেস্তা বাদাম ছিটিয়ে পরিবেশন করা হয়। "ঈদের সেমাই"। ২০১৬-০৭-০২। Archived from the original on ২০২১-০৫-২৫। সংগ্রহের তারিখ ২০২১-০৫-২৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
বাংলাদেশ ভূতাত্ত্বিক জরিপ অধিদপ্তর

বাংলাদেশ ভূতাত্ত্বিক জরিপ অধিদপ্তর (সংক্ষেপে জিএসবি) হল ভূতাত্ত্বিক কার্যক্রম পরিচালনার জন্য বাংলাদেশ সরকারের একটি জাতীয় প্রতিষ্ঠান। প্রতিষ্ঠানটি বিদ্যুৎ জ্বালানি ও খনিজ সম্পদ মন্ত্রণালয়ের জ্বালানি ও খনিজ সম্পদ বিভাগের অধীন। এর কাজ হল দেশের সর্বত্র ভূতাত্ত্বিক কার্যক্রম পরিচালনা ও ভূতাত্ত্বিক মানচিত্র প্রণয়ন করা। জিএসবির সদরদপ্তর ঢাকার সেগুনবাগিচায় অবস্থিত। ১৮৩৬ সালে জিওলজিক্যাল সার্ভে অব ইন্ডিয়া প্রতিষ্ঠিত হয়। ১৯৪৭ সালে ভারত বিভক্ত হয়ে পাকিস্তান হলে এর নাম হয় জিওলজিক্যাল সার্ভে অব পাকিস্তান। ১৯৭১ সালে বাংলাদেশ স্বাধীন হয় এবং ডিসেম্বর মাসে বাংলাদেশ জিওলজিক্যাল সার্ভে অব পাকিস্তানের বাংলাদেশ অংশের জনবল নিয়ে গঠিত হয় বাংলাদেশ ভূতাত্ত্বিক জরিপ অধিদপ্তর। অর্থনৈতিক ভূতত্ত্ব ও রিসোর্স এ্যাসেসমেন্ট শিলাবিদ্যা ও মণিকবিদ্যা উপকূলীয় ও সামুদ্রিক ভূতত্ত্ব নগর ও প্রকৌশল ভূতত্ত্ব ভূ-রসায়ন ও পানি সম্পদ ভূতাত্ত্বিক মানচিত্রায়ন ও কোয়াটারনারী ভূতত্ত্ব দূর অনুধাবন ও জিআইএস স্তরতত্ত্ব ও জীবস্তরতত্ত্ব পরিবেশ ভূতত্ত্ব ও প্রাকৃতিক দূর্যোগ এ্যাসেসমেন্ট ভূ-বৈদ্যুতিক ও ভূকম্পন জরিপ অভিকর্ষীয় ও চুম্বকীয় জরিপ ভূ-পদার্থিক তথ্য বিশ্লেষণ ও যন্ত্রপাতি রক্ষণাবেক্ষণ বৈশ্লেষিক রসায়ন কয়লা পিট চুনাপাথর সাদা কাদামাটি হার্ড রক কাচের বালি নুড়ি জমা লৌহ আকরিক ভারী খনিজ ভারী খনিজ বালি নুড়ি মিশ্রিত বালি ধাতব খনিজ বিদ্যুৎ, জ্বালানি ও খনিজ সম্পদ মন্ত্রণালয় জ্বালানি ও খনিজ সম্পদ বিভাগ "রিসোর্স, জিএসবি"। gsb.gov.bd। সংগ্রহের তারিখ ২০২২-০৮-২২।  "শিল্যাবিদ্যা, জিএসবি"। gsb.gov.bd। সংগ্রহের তারিখ ২০২২-০৮-২২।  "সমুদ্র, জিএসবি"। gsb.gov.bd। সংগ্রহের তারিখ ২০২২-০৮-২২।  "নগর ও প্রকৌশল, জিএসবি"। gsb.gov.bd। সংগ্রহের তারিখ ২০২২-০৮-২২।  "পানি সম্পদ, জিএসবি"। gsb.gov.bd। সংগ্রহের তারিখ ২০২২-০৮-২২।  "ভূতত্ত্ব, জিএসবি"। gsb.gov.bd। সংগ্রহের তারিখ ২০২২-০৮-২২।  "জিআইএস, জিএসবি"। gsb.gov.bd। সংগ্রহের তারিখ ২০২২-০৮-২২।  "স্তরতত্ত্ব, জিএসবি"। gsb.gov.bd। সংগ্রহের তারিখ ২০২২-০৮-২২।  "দূর্যোগ, জিএসবি"। gsb.gov.bd। সংগ্রহের তারিখ ২০২২-০৮-২২।  "ভূকম্পন, জিএসবি"। gsb.gov.bd। সংগ্রহের তারিখ ২০২২-০৮-২২।  "চুম্বক, জিএসবি"। gsb.gov.bd। সংগ্রহের তারিখ ২০২২-০৮-২২।  "যন্ত্রপাতি, জিএসবি"। gsb.gov.bd। সংগ্রহের তারিখ ২০২২-০৮-২২।  "রসায়ন, জিএসবি"। gsb.gov.bd। সংগ্রহের তারিখ ২০২২-০৮-২২।  "আবিষ্কৃত খনিজ সম্পদ, জিএসবি" (পিডিএফ)। gsb.gov.bd। সংগ্রহের তারিখ ২০২২-০৮-২২।
ব্র্যাকিস্টোক্রোন বক্র

ক এবং খ যদি একই সমতলে ধ্রুবক অভিকর্ষীয় ক্ষেত্রে অবস্থিত দুটি বিন্দু হয়, এবং খ, ক-এর ঠিক নিচে না থাকে, তাহলে পদার্থবিজ্ঞান ও গণিতে ব্র্যাকিস্টোক্রোন বক্র (উৎস: গ্রিক βράχιστος χρόνος ব্রাকিস্টোস ক্রোনোস অর্থাৎ "ন্যূনতম সময়") বা "দ্রুততম পতনের বক্র" বলতে ক থেকে খ বিন্দু পর্যন্ত সেই বক্রপথটিকে বোঝায় যা বরাবর কোনও বস্তু বিনা ঘর্ষণে ও সবচেয়ে কম সময়ে ক থেকে খ বিন্দুতে গড়িয়ে যাবে। ঘটনাচক্রে যে কোনও দুটি বিন্দুর সংযোজক ব্র্যাকিস্টোক্রোন বক্র ও সমকালিক বক্র পরস্পর অভিন্ন; এই দুটি বক্রই চক্রজ বা সাইক্লয়েড। কিন্তু দুটি বৈশিষ্ট্যের প্রমাণ দিতে চক্রজের আলাদা আলাদা দৈর্ঘ্য ব্যবহার করা হয়: দ্রুততম পতন বা ব্র্যাকিস্টোক্রোন সমস্যার সমাধানের জন্য চক্রজের শীর্ষবিন্দু থেকে প্রায় সমগ্র ঘূর্ণন-দৈর্ঘ্যটিই দেখাতে হয়। অন্যদিকে সমকালিকতার প্রমাণের জন্য ঘূর্ণন-পথের অর্ধেক মাত্র দেখানো যায়, এবং এই ক্ষেত্রে ব্যবহার্য বক্রাংশটিকে অনুভূমিক বিন্দুতে শেষ করতে হয়। চিসাম, হিউ, সম্পাদক (১৯১১)। "Brachistochrone"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Stewart, James. "Section 10.1 - Curves Defined by Parametric Equations." Calculus: Early Transcendentals. 7th ed. Belmont, CA: Thomson Brooks/Cole, 2012. 640. Print.
সমকালিক বক্র

সমকালিক বক্র (বাংলা "সমকালিক"-এর উৎস গ্রিক ταυτοχρονία টটোক্রোনিয়া অর্থাৎ সমান সময়) হল সেই বক্র যা বরাবর ধ্রুবক অভিকর্ষীয় ক্ষেত্রে কোনও বস্তু উপরের যে কোনও বিন্দু থেকে যাত্রা শুরু করলেই একই সময়ে বিনা ঘর্ষণে বক্রের নিম্নতম বিন্দুতে এসে পৌঁছায়। বক্রটি চক্রজ বা সাইক্লয়েড, এবং নির্ণেয় সময় হল চক্রজের ব্যাসার্ধ বরাবর অভিকর্ষীয় ত্বরণের বর্গমূলের π গুণ। যে কোনও প্রদত্ত প্রারম্ভিক বিন্দুর জন্য সমকালিক বক্র ও ব্র্যাকিস্টোক্রোন বক্র পরস্পর অভিন্ন। Blackwell, Richard J. (১৯৮৬)। Christiaan Huygens' The Pendulum Clock। Ames, Iowa: Iowa State University Press। আইএসবিএন 0-8138-0933-9।  Part II, Proposition XXV, p. 69.
জল শক্তি

জল শক্তি বা জলবিদ্যুৎ (গ্রিক থেকে: ύδωρ, "জল") হল পতনশীল বা চলমান জলের শক্তি, যা দরকারী উদ্দেশ্যে সরবরাহ করা যেতে পারে। প্রাচীনকাল থেকেই অনেক ধরনের ওয়াটারমিল থেকে জলবিদ্যুৎ, সেচ জন্য নবায়নযোগ্য শক্তির উৎস এবং এই ধরনের গ্রিস্টমিল, সায়মিল, টেক্সটাইল মিল, ট্রিপ হাতুড়ি, ডক সারস গার্হস্থ্য ওপরও এবং আকরিক মিলের বিভিন্ন যান্ত্রিক ডিভাইস, চালনার জন্য ব্যবহার করা হয়েছে জল শক্তি। একটি ট্রোম্প, যা পানি স্খলন থেকে সংকুচিত হাওয়া উৎপন্ন করে, কখনও কখনও একটি দুরত্ব অন্যান্য যন্ত্রপাতি ক্ষমতায় ব্যবহার করা হয়। ১৯ শতাব্দীর মধ্যে, জল শক্তি বিদ্যুৎ উৎপাদিত জন্য একটি উৎস হয়ে ওঠে। এর মধ্যে নর্থআম্বারল্যান্ড ক্রাগসাইট ১৮৭৮ সালে জল শক্তি দ্বারা চালিত প্রথম ঘর এবং প্রথম বাণিজ্যিক জলবিদ্যুৎ কেন্দ্র ১৮৭৯ সালে নায়াগ্রা জলপ্রপাত- এ নির্মিত হয়েছিল। ১৮৮১ সালে নায়াগ্রা জলপ্রপাত এর জল শক্তি থেকে উৎপাদিত জলবিদ্যুৎ দ্বারা শহরের রাস্তায় আলো জ্বালানো হয়। ২০ শতাব্দীর প্রথম দিকে যেহেতু শব্দটি জলবিদ্যুৎ আধুনিক উন্নয়ন সাথে প্রায় একচেটিয়াভাবে ব্যবহার করা হয়েছে। বায়ুমন্ডলে কার্বন কম পরিমাণে যোগ ছাড়া যেমন অর্থনৈতিক উন্নয়নের জন্য বিশ্ব ব্যাংকের দৃশ্য একটি উপায় হিসেবে জলবিদ্যুৎ আন্তর্জাতিক প্রতিষ্ঠান, কিন্তু বাঁধের উল্লেখযোগ্য নেতিবাচক সামাজিক ও পরিবেশগত প্রভাব থাকতে পারে। ভারতে, জল চাকার এবং ওয়াটরমিল তৈরী করা হয়েছে; রোম সাম্রাজ্যে, জল চালিত মিলে শস্য থেকে ময়দা উৎপাদিত হত, এবং কাঠ ও পাথর করাতের জন্য ব্যবহার করা হয়; চীন মধ্যে, ওয়াটার মিল ব্যাপকভাবে হান রাজবংশ থেকে ব্যবহার করা হয়। চীন এবং এখানে ইস্ট বাকি সালে হাইড্রোলিক পরিচালিত "পাত্র চাকা" পাম্প ফসল বা সেচ খালে জল উত্তলিত হত। একটি ট্যাংক থেকে মুক্ত জলের তরঙ্গ শক্তি পদ্ধতিতে ধাতু আকরিক থেকে ধাতু নিষ্কাশন জন্য ব্যবহৃত হত জল শক্তি যা ঢাকচাক হিসাবে পরিচিত। পদ্ধতিটি প্রথম ৭৫ খ্রিষ্টাব্দ থেকে ওয়েলসে ডোলাওকোথি স্বর্ণের খনি এ ব্যবহার করা হয়, কিন্তু লাস মেডুলাস খনি- এ স্পেন উন্নত হয়েছে। ঢাকচাক ব্যাপকভাবি মধ্যযুগীয় এবং পরে সময়সীমার ব্রিটেনের ক্ষেত্রে ব্যবহার করা হয়েছিল লেড এবং টিনের আকরিক থেকে ধাতু বের করে আনতে। যখন ক্যালিফোর্নিয়া গোল্ড রাশ সময় ব্যবহৃত হত। অবশ্য জলবাহী খনির মধ্যে বিবর্তিত হয়েছে। জলবিদ্যুৎ লুইস ও ক্লার্ক সেতু "Cragside Visitor Information"। The National Trust। সংগ্রহের তারিখ ১৬ জুলাই ২০১৫।  Howard Schneider (৮ মে ২০১৩)। "World Bank turns to hydropower to square development with climate change"। The Washington Post। ২২ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ৯ মে ২০১৩।  Nikolaisen, Per-Ivar . "12 mega dams that changed the world (in Norwegian) ওয়েব্যাক মেশিনে আর্কাইভকৃত ২৬ জানুয়ারি ২০১৬ তারিখে" In English ওয়েব্যাক মেশিনে আর্কাইভকৃত ৯ সেপ্টেম্বর ২০১৫ তারিখে Teknisk Ukeblad, 17 January 2015. Retrieved 22 January 2015. Hunt, Robert (১৮৮৭)। British Mining: A Treatise in the History, Discovery, Practical Development, and Future Prospects of Metalliferous Mines of the United Kingdom (2nd সংস্করণ)। London: Crosby Lockwood and Co। পৃষ্ঠা 505। সংগ্রহের তারিখ ২ মে ২০১৫।
দি ইবনে সিনা ফার্মাসিউটিক্যাল ইন্ডাস্ট্রি লিমিটেড

দি ইবনে সিনা ফার্মাসিউটিক্যাল ইন্ডাস্ট্রি পিএলসি (সংক্ষেপে আইপিআই) হল বাংলাদেশের একটি ঔষুধ উৎপাদনকারী শিল্প প্রতিষ্ঠান। এটি ১৯৮৩ সালে ইবনে সিনা ট্রাস্ট কর্তৃক প্রতিষ্ঠিত হয়। দি ইবনে সিনা ফার্মাসিউটিক্যািল ইন্ডাস্ট্রি পিএলসি এর প্রধান কার্যালয় ঢাকার আসাদগেট এ অবস্থিত। কোম্পানির বর্তমান চেয়ারম্যান হলেন কাজী হারুন অর রশিদ এবং ব্যবস্থাপনা পরিচালক প্রফেসর ড. এ কে এম সদরুল ইসলাম। এটি ঢাকা স্টক এক্সচেঞ্জ তালিকাভূক্ত একটি কোম্পানি। বাংলাদেশে উন্নত স্বাস্থ্য সেবার প্রদানের উদ্দেশ্যে ৩০ জুন ১৯৮০ তৎকালীন বাংলাদেশে নিযুক্ত সৌদি রাষ্ট্রদূত ফুয়াদ আব্দুল হামিদ আল খতিবের অর্থায়নে ইবনেসিনা ট্রাস্ট গঠিত হয়। এই ট্রাস্টের অংশ হিসাবে উন্নতমানের ঔষুধ উৎপাদনের লক্ষ্যে ১৯৮৩ সালে দি ইবনে সিনা ফার্মাসিউটিক্যাল ইন্ডাস্ট্রি পিএলসি প্রতিষ্ঠিত হয়। দি ইবনে সিনা ফার্মাসিউটিক্যাল ইন্ডাস্ট্রি পিএলসি ২০১৫ সালে আইসিএসবি পুরস্কার পায়। বর্তমানে এ কোম্পানি ৮টি দেশে (মায়ানমার, শ্রীলঙ্কা, কম্বোডিয়া, ভিয়েতনাম, কেনিয়া, সোমালিয়া ও আফগানিস্তান) ঔষুধ রপ্তানি করে এবং আরও ১০টি রপ্তানি প্রক্রিয়া চলছে। "Company Overview"।  "Board Of Directors"।  "দি ইবনে সিনা ফার্মাসিউটিক্যাল ইন্ড্রাস্টি লিঃ"। bangla.dsebd.org। ঢাকা স্টক এক্সচেঞ্জ। সংগ্রহের তারিখ ৩ এপ্রিল ২০১৭।  "আইসিএসবি পুরস্কার পেল ২৫ প্রতিষ্ঠান"।  "Exporting Countries"। ২১ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৭।  দাপ্তরিক ওয়েবসাইট